“สหกรุ๊ปแฟร์” จัดใหญ่! ช้อปสินค้าเอาใจคนรักรถ ผ่าน Shop Channel
“สหกรุ๊ปแฟร์” ครั้งที่ 25 มีความพิเศษกว่าทุกครั้งที่ผ่านมา กับการช้อปสินค้า พร้อมเอาใจคนรักรถ รักความเร็ว ในราคาสุดคุ้ม! พร้อมประกันชั้น 1 ทุกรุ่นผ่านทาง “Shop Channel”
5 ก.ค. 2564

นายสรโชติ อำพันวงษ์ ประธานเจ้าหน้าที่บริหาร บริษัท ช้อป โกลบอล (ประเทศไทย) จำกัด เปิดเผยว่า การจัดงานสหกรุ๊ปแฟร์ ครั้งที่ 25 ซึ่งปีนี้ถือว่ามีความพิเศษกว่าทุกครั้ง เพราะนอกจากจะมีสินค้าอุปโภคบริโภคในเครือสหพัฒน์มาจำหน่ายเหมือนทุกปี และยังได้มีการนำรถซูเปอร์คาร์ รถไฟฟ้า โดยนำรถตัวท็อปที่หลายคนชื่นชอบ มาจำหน่ายผ่านแพลตฟอร์ม Shop Channel ที่ www.shopch.in.th รวมกว่า 10 รุ่น
สำหรับกลุ่มซูเปอร์คาร์ นำธงด้วย Lamborghini Huracan Performante ปี 2019 ราคา 28.9 ล้านบาท, Porsche GT3 มือหนึ่งราคา 19.9 ล้านบาท Mercedes Benz AMG GT R ปี 2020 ราคา 16.9 ล้านบาท, Bentley Bentayga Hybrid ปี 2020 ราคา 10.9 ล้านบาท, Aston Martin V8 Vantage Roadster ปี 2010 ราคา 8.9 ล้านบาท
โดยกลุ่มรถไฟฟ้า นำด้วย Tesla model X P100D ปี 2018 ราคา 7.59 ล้านบาท, Tesla Model 3 ปี 2021 ซึ่งจะนำเข้ามาตามจำนวนที่สั่งจองเท่านั้น ราคา 3.39 ล้านบาทและ Honda E ปี 2021 ราคา 2.59 ล้านบาท นอกจากราคาพิเศษแล้ว ทุกรุ่นทุกคัน ยังมอบประกันภัยชั้น 1 ให้ฟรี เฉพาะในงานสหกรุ๊ปแฟร์ ครั้งที่ 25 วันนี้ถึง 4 กรกฎาคมนี้เท่านั้น ซึ่งตลอด 3 วันของการจัดงานได้รับความสนใจจากคนรักรถ รักความเร็ว สำหรับใครที่สนใจสามารถติดตามได้ผ่านแพลตฟอร์ม Shop Channel ที่ www.shopch.in.th